**Астана қаласы мәслихатының шешімі**

**(алтыншы, кезектен, алтыншы шақырылым сессиясы)**

**Астана қаласы 2016 жылғы 24 маусым**

**«Астана қаласында әлеуметтік**

**көмек көрсету,оның мөлшерлерін**

**белгілеу және мұқтаж азаматтардың**

**жекелеген санаттарының тізбесін**

**айқындау қағидасы туралы» Астана қаласы**

**мәслихатының 2014 жылғы 27 маусымдағы**

**№ 250/36-V шешіміне өзгерістер**

**мен толықтыруенгізу туралы**

Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы,«Құқықтық актілер туралы» 2016 жылғы 6 сәуірдегі заңдарына сәйкес Астана қаласының мәслихаты **ШЕШТІ**:

1. «Астана қаласында әлеуметтік көмек көрсету, оның мөлшерлерін белгілеу және мұқтажазаматтардың жекелеген санаттарының тізбесінайқындау қағидасы туралы» Астана қаласы мәслихатының 2014 жылғы 27 маусымдағы № 250/36-V шешімінемынадай өзгерістер мен толықтыру енгізілсін:

жоғарыда көрсетілген шешіммен бекітілген Астана қаласында әлеуметтік көмек көрсету, оның мөлшерлерін белгілеу және мұқтажазаматтардың жекелеген санаттарының тізбесінайқындау қағидасында:

1-тармақта:

4) тармақшадағы «Астана қаласының Жұмыспен қамту және әлеуметтік бағдарламалар басқармасы» деген сөздер «Астана қаласының Жұмыспен қамту, еңбек және әлеуметтік қорғау басқармасы» деген сөздермен ауыстырылсын;

14) тармақша мынадай редакцияда жазылсын:

«14) Мемлекеттік корпорация – «Азаматтарға арналған үкімет» мемлекеттік корпорациясы» коммерциялық емес акционерлік қоғамы;»;

мынадай мазмұндағы 30) тармақшамен толықтырылсын:

«30) ардагерлер қозғалысының белсенділері – Астана қаласы ардагерлері кеңесінің тұрақты жұмыс істейтінқалалық және аудандық кеңестерінің мүшелері.»;

барлық мәтін бойынша «ЗТМО» деген аббревиатура «Мемлекеттік корпорация» деген сөздермен ауыстырылсын;

13-тармақтың жетінші, сегізінші, он бірінші абзацтары мынадай редакцияда жазылсын:

«6 шiлдеде (Елорда күнi) – қатерлі ісіктері бар балалар ішінен әлеуметтiк мәнi бар аурулармен ауыратын азаматтарға,ардагерлер қозғалысының белсенділеріне;

30 тамызда (Қазақстан Республикасының Конституциясы күнi) – ең төмен мөлшердегі зейнетақы алушылар ішінен зейнеткерлік жастағы адамдарға,ардагерлер қозғалысының белсенділеріне;»;

«16 желтоқсанда (Қазақстан Республикасының Тәуелсiздiк күнi) – он сегіз жасқа дейінгі балаларға тағайындалатын және төленетін мемлекеттік жәрдемақы алушылар ішінен табысы аз азаматтарға, Қазақстандағы 1986 жылғы 17-18 желтоқсан оқиғаларына қатысушылар қатарындағы саяси қуғын-сүргін құрбандарына,ардагерлер қозғалысының белсенділеріне беріледі.».

2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Астана қаласы мәслихаты**

**сессиясының төрағасы                       М. Шекенов**

**Астана қаласы мәслихатының**

**хатшысы                                    Ж. Нұрпейісов**